VOL VI NO 1 PEBRERO 2019 Q U I C K FAC TS # BAKIT HINDI DAPAT IBABA ANG MINIMUM AGE OF CRIMINAL RESPONSIBILITY (MACR) Ang minimum age of criminal responsibility (MACR) ay ang pinakamababang edad kung kailan SINALIKSIK NI Melanie Ramos-Llana CHILDRENNOTCRIMINALS ang isang tao ay maaring sampahan ng kaso sa korte. Sa ilalim ng Republic Act (RA) No. 9344 o ang Juvenile Justice and Welfare Act (JJWA) of 2006, na inamyendahan ng RA No. 10630 noong 2013, ang MACR sa Pilipinas ay itinakda sa 15 taong gulang. Noong Enero 2019, ipinasa ng Mababang Kapulungan ng Kongreso sa ikatlong pagbasa ang panukalang batas na magbababa ng MACR mula 15 patungong 12 taong gulang. Ito rin ang inihahaing panukala sa Senado. IDINESENYO NI Anna Marie V. Alhambra LARAWANG KUHA NG Mga bata sa Bahay Pag-asa at Child Rights Network (CRN) Philippines Layunin ng isyung ito ng Intersect Quick Facts (IQF) na magbigay ng mas napapanahong impormasyon kung bakit hindi dapat ibaba ang MACR at sa halip ay maayos na ipatupad ang JJWA. "ANG SABI-SABI" VS "ANG TOTOO" ANG SABI NILA... Ayon sa JJWA, child in conflict with the law (CICL) ang tawag sa isang batang napagbintangang nagkasala sa batas, inaakusahan, o nahatulang nakagawa ng paglabag sa batas. Kailangang ibaba ang MACR para ma-rehabilitate ang mga bata. Naglalaman ang JJWA ng mga proseso upang mapigilang maging CICL ang isang child-at- risk (CAR); matulungan ang isang CICL na managot sa kanyang nagawang pagkakamali ayon sa kanyang edad at kakayahan; at mabigyang katarungan ang kanyang biktima. ANG TOTOO Maaaring i-rehabilitate ang mga bata nang hindi ibinababa ang MACR. Nakapaloob na ito sa RA No. 9344 o ang Juvenile Justice and Welfare Act (JJWA). AYON SA SECTION 6 NG RA NO. 10630... REHABILITASYON PARA SA MGA BATANG 15 TAONG GULANG PABABA NA NAKAGAWA NG PAGLABAG SA BATAS, SERYOSO MAN ITO O HINDI Ibibigay sila sa pangangalaga ng kanilang magulang o malapit na kamag-anak at sasailalim sa community-based intervention program na pangangasiwaaan ng isang local social welfare and development officer (LSWDO). Maaari silang dalhin sa isang youth facility kung sa pagsusuri ng LSWDO ay ito ang pinakamainam para sa kanila, sa kanilang biktima, at sa katahimikan ng komunidad. REHABILITASYON PARA SA MGA BATANG HIGIT 12 HANGGANG 15 TAONG GULANG NA NAKAGAWA NG SERYOSONG PAGLABAG SA BATAS (HAL. PAGPATAY, PANGGAGAHASA, KIDNAPPING, AT IBA PA) Wala silang kriminal na pananagutan ngunit may sibil na pananagutan. Ibig sabihin, kailangan nilang magbayad ng danyos sa biktima. Dapat rin silang ilagay sa isang Bahay Pag-Asa kung saan sila ay sasailalim sa intensive juvenile intervention programs.
ANG SABI NILA... Dumarami at bumabata ang mga batang nagkakasala sa batas o CICL na gumagawa ng mga seryosong krimen, tulad ng rape, murder, homicide, at iba pa. ANG TOTOO Ayon sa datos ng Juvenile Justice and Welfare Council (JJWC) at Philippine National Police (PNP): • bumaba ang bilang ng mga kasong kinasasangkutan ng mga CICL noong 2018 kung ikukumpara noong 2017 karamihan sa mga CICL ay higit 15 taong gulang pataas at wala pang 18 taong gulang • napakaliit na porsyento lamang ang mga kasong kinasasangkutan ng mga bata sa pangkabuuang crime volume ANG SABI NILA... Kung sa ibang bansa nga ay mababa ang MACR - 10 sa United Kingdom, 10 sa Malaysia, 8 sa Indonesia - tayo sa Pilipinas ay 15. Bakit tayo nagmamarunong? ANG TOTOO Hindi maikukumpara ang MACR ng ibang bansa sa Pilipinas dahil iba ang sitwasyon doon. Maliban pa rito, hindi rin naaayon ang pagpapababa ng MACR sa nilagdaan nating pandaigdigang kasunduan sa karapatang pambata, ang United Nations Convention on the Rights of the Child o UNCRC. Bumaba ng 29% ang bilang ng mga kasong kinasasangkutan ng mga CICL noong 2018 kumpara noong 2017. Batay sa datos mula sa JJWC, kung titingnan naman ang edad ng mga child at risk (CAR) at CICL noong 2018, mas marami pa rin ang higit 15 at wala pang 18 taong gulang (59%). BILANG NG MGA INSIDENTENG KINASASANGKUTAN NG MGA CHILDREN IN CONFLICT WITH THE LAW NOONG 2017 AT 2018 EDAD NG MGA CAR AT CICL NOONG 2018 9,964 59% higit 15 at wala pang 18 taong gulang 0.1% 5 taong gulang o mas bata 1% 6-8 taong gulang 7,108 9,562 CICL 4% 9-11 taong gulang 36% 12-15 taong gulang 2017 2018 Ayon pa sa PNP, sa kabuuan, mas marami pa ring krimen ang kinasasangkutan ng mga matatanda kumpara sa mga bata. Sa mga kaso ng mga CICL noong 2018, ang pinakamarami (o pinakamataas na porsyento) ay: 26% pagnanakaw o theft 15% pananakit o physical injuries 98% NG KRIMEN AY GAWA NG MATATANDA 2% LAMANG ANG GAWA NG MGA BATA DATOS MULA SA JUVENILE JUSTICE AND WELFARE COUNCIL (JJWC) DATOS MULA SA PNP DIRECTORATE FOR INVESTIGATION AND DETECTIVE MANAGEMENT-WOMEN AND CHILD PROTECTION CENTER, JANUARY 2019 TUNGKOL SA MACR NA 10 TAONG GULANG SA UK... Bilang tugon sa tumataas na bilang ng karahasang kinasasangkutan ng mga kabataan, dinoble ng pamahalaan ng UK ang kanilang Early Intervention Youth Fund. Ito ay sa pananaw na ang mga alternatibong pamamaraan, sa halip na mapagparusang sistema, ang mas epektibong tugon sa isyu ng paglabag sa batas ng mga bata. Nakita rin sa UK na ang mga pamamaraang gumagamit ng restorative justice approaches (na siya na ring nakasaad sa JJWA) ay nakatutulong upang mabawasan ang muling paglabag sa batas ng mga bata (re-offending rates). MULA SA "YOUTH FUND DOUBLED TO £22M TO AID VIOLENT CRIME PREVENTION" NI PETER WALKER SA THE GUARDIAN (30 HULYO 2018). Hindi rin natin maaaring ikumpara ang MACR ng ibang bansa sa Pilipinas sapagkat iba ang sitwasyon nila sa atin. Maaaring mababa ang MACR ng ibang bansa, ngunit ang mga serbisyong ibinibigay nila sa CICL ay kumpleto at ang sistema ng hustisya nila ay gumagana ng maayos. Hindi ganito ang sitwasyon sa Pilipinas. Sa katunayan, kung titingnan ang implementasyon ng JJWA sa kasalukuyan, ito pa ang makikitang ilang kakulangan: 4% ng local government units (LGUs) o lokal na pamahalaan sa bansa ang mayroong mga lisensyadong social workers. 53% ng LGUs (23,153) ang naglalaan ng hindi bababa sa 1% ng kanilang internal revenue allotment (IRA) para sa Local Councils for the Protection of Children, gaya ng itinatakda sa JJWA. Sa bagong ilalabas na General Comment (GC) No. 24 ng United Nations Committee on the Rights of the Child (CRC Committee), na nagbibigay gabay sa pagpapatupad ng mga artikulo sa UNCRC sa mga bansang lumagda rito katulad ng Pilipinas, iminumungkahi nila na: 1 Ang pinakamababang MACR ay hindi na sana bababa pa sa 14 taong gulang. Batay ito sa mga bagong pag-aaral na nagpapatunay na hindi pa ganap ang pag-unlad ng kaisipan ng isang tao hanggang sa sumapit siya sa higit 20 taong gulang. Kinikilala nitong umuunlad pa lamang ang kapasidad ng mga bata na magdesisyon at magpigil ng kanilang damdamin habang sila ay nasa adolescent stage. Ito ang dahilan kung bakit maraming kabataan ang mapusok, nagkakamali, at nakagagawa ng mga bagay na labag sa batas. 2 Huwag nang ibaba ang MACR sa kahit anumang sitwasyon o kadahilanan kung itinakda na ito sa 14 taong gulang pataas. MULA SA GENERAL COMMENT NO. 24 (201x), REPLACING GENERAL COMMENT NO. 10 (2007), "CHILDREN'S RIGHTS IN JUVENILE JUSTICE", CRC/C/GC/24. 2
ANG SABI NILA... Walang batang nakukulong. Sa panukalang ipinasa sa Kongreso, hindi rin naman sila ikukulong dahil ilalagay sila sa mga Bahay Pag-asa at sa Juvenile Reformatory Center kung saan sila ay mare-rehabilitate, aalagaan, at tutulungan. ANG TOTOO Hindi totoong walang batang nakukulong. At kahit pa walang pagkulong ayon sa panukala, ma-de-detain pa rin sila sa mga Bahay Pag-asa, na sa ngayon ay kulang na kulang pa nga. Ang mga ito ay karaniwang masisikip, kulang sa pasilidad, at minsan ay may mga rehas. L A R A W A N G K U H A S A S A N G B A H A Y P A G A S A M U L A S A C R N
MAY MGA BATANG NAKAKULONG. Sa monitoring na ginawa ng Commission on Human Rights (CHR), nakita nilang may mga bata pa ring nakakulong kahit na ayon sa JJWA ay dapat sa Bahay Pag-Asa sila dinadala. 409 BATA ANG NAKAKULONG MULA 2013 HANGGANG 2018 39% sa mga PNP lock up cells 28% sa mga city jails 16% sa mga provincial jails 16.9% sa mga municipal at district jails 0.1% sa New Bilibid Prison DATOS MULA SA COMMISSION ON HUMAN RIGHTS (CHR) HINDI NAMAN "IKUKULONG"? Batay sa JJWA, ang isang batang may kriminal na pananagutan at nasampahan ng kaso ay hindi ilalagay sa kulungan kasama ng mga matatanda, bagkus siya ay mamamalagi sa isang Bahay Pag-Asa o Youth Home kung saan sasailalim siya sa mga programa. Mananatili siya roon hangga't hindi natatapos ang paglilitis sa kaniyang kaso. Samakatuwid, naka-detain pa rin ang bata sa Bahay Pag-Asa. Habang nasa Bahay Pag-Asa ang bata, dadalo pa rin siya sa mga court hearings. Nakabatay ang tagal ng pananatili niya sa Bahay Pag-Asa sa tagal ng paglilitis ng kanyang kaso. 1,196 ARAW O 3 TAON AT 3 BUWAN ang karaniwang itinatagal ng pamamalagi ng isang CICL sa isang institusyon mula sa kaniyang pagkakaaresto hanggang sa matapos ang kaniyang rehabilitasyon at reintegration program. MULA SA 2012 JUVENILE JUSTICE AND WELFARE COUNCIL POLICY PAPER KULANG ANG MGA BAHAY PAG-ASA. Ang Bahay Pag-Asa (BPA) ay isang institusyong nangangalaga sa mga CICL na: 1) higit 15 ngunit wala pang 18 taong gulang na naghihintay ng desisyon mula sa hukuman, at 2) mga CICL na 12 hanggang 15 taong gulang na nakagawa ng mga seryosong krimen o paulit-ulit na lumalabag sa batas. Ang BPA ay pinopondohan at pinatatakbo ng mga mga LGU o mga lisensyadong NGO. Sa 114 na Bahay Pag-asa na dapat ay mayroon ang bawat probinsya at highly urbanized cities ayon sa JJWA, 63 PA LANG ANG NAITATAYO AT 58 LAMANG SA MGA ITO ANG GUMAGANA O OPERATIONAL. Karamihan sa mga Bahay Pag-asa ay: • walang maayos na tulugan ang mga bata • kulang sa tubig at pagkain • walang sapat na programa • kulang sa mga social workers at house parents • madumi at masikip • ang iba ay mayroong mga rehas na tila preso DATOS MULA SA JUVENILE JUSTICE AND WELFARE COUNCIL (JJWC) "They lack the minimum staff requirement; they even lack food for children. Some of the Bahay Pag-asa that we saw [were] worse than prisons. They don't have programs, beds, and cabinets. (Kulang ang staff ng mga Bahay Pag-asa, maging ang mga pagkain para sa mga bata ay kapos rin. Ang ilan sa mga Bahay-Pag Asa ay mas masahol pa sa mga kulungan. Wala silang mga programa, kama, at mga kabinet)." ATTY. TRICIA OCO Executive Director ng Juvenile Justice and Welfare Council (JJWC) sa isinagawang pagdinig ng Senado sa panukalang batas upang ibaba ang MACR noong Enero 22, 2019 3
ANG SABI NILA... MAGKAIBA ANG AGE OF REASON AT AGE OF DISCERNMENT. Ang mga batang 9 o 12 taong gulang ay nakapag-first communion na at sila ay nasa "age of reason" kaya mayroon na silang discernment. Sa edad na ito rin ay maaari nang makabuntis/magbuntis ang mga bata kaya alam na nila ang kanilang ginagawa. ANG TOTOO Ayon kay Manila Auxiliary Bishop Broderick Pabillo, ang "age of reason", batay sa pakahulugan ng Simbahang Katoliko, ay ang edad kung kailan naiintindihan na ng isang batang Katoliko ang kahalagahan ng Eukaristiya. Ang "age of reason" na 7 taong gulang ay hindi istriktong edad sa pagtanggap ng sakramento ng komunyon; maaaring maantala ito batay sa pag-unlad ng isip ng bata. Samantalang ang "age of discernment", ayon sa JJWA, ay ang edad kung kailan kaya na ng isang batang matukoy ang tama at mali at ang magiging bunga ng kaniyang desisyon. BATAY SA PANAYAM KAY BISHOP PABILLO NA INILATHALA SA THE PHILIPPINE STAR ("MANILA BISHOP SAYS AGE OF REASON NOT SAME AS DICERNMENT") NOONG ENERO 30, 2019. HINDI PA GANAP ANG KAHUSTUHAN NG ISIP (MATURITY) NG MGA BATA. Ang maagang pagbubuntis ay nagpapakita lamang na hindi pa ganap ang kahustuhan ng isip ng isang bata. Hindi maayos na nakapagdesisyon ang bata dahil marahil ay napangunahan ng kanyang emosyon o sekswal na damdamin. Ito rin ang dahilan kung bakit hindi ipinakakasal agad ang mga bata dahil sila ay nag-aaral pa at hindi pa kayang bumuhay ng pamilya. Kailangan pa nila ng suporta ng kanilang mga magulang. Iba ang age of reason sa age of discernment. Sa isyu naman ng maagang pagbubuntis, ito ay nagpapakita lamang na hindi pa ganap ang kakayahang magdesisyon ng maayos ang mga bata. Ang pag-iisip ng mga batang nagbibinata o nagdadalaga (o adolescents) ay nasa proseso pa ng pag-unlad o hindi pa mature. Maraming pagbabago ang nagaganap sa loob ng utak ng isang adolescent, partikular sa "prefrontal region" na kumokontrol ng kanyang impulse at emosyon, pagpapasya, pagpaplano, at pagtitimbang ng risgo (risk) at pakinabang (reward). Ang mga abilidad na ito ay hindi pa ganap sa mga bata, na siyang kinakailangan sa paggawa ng desisyon gaya ng pagsunod o paglabag sa batas, kaya't madali silang mapagsamantalahan o gumawa ng mga mapanganib na gawain. Samakatuwid, "psychologically immature" pa ang mga nagbibinata at nagdadalaga. Dahil nasa proseso pa ng pag-unlad ang cognitive abilities at limitado pa ang kanilang karanasan, kulang pa ang kakayanan ng mga batang makita ang pangmatagalang bunga ng kanilang desisyon o mga ginagawa. MULA SA "POSITION PAPER ON SUBSTITUTE BILL TO LOWER THE MINIMUM AGE OF CRIMINAL LIABILITY" NG PSYCHOLOGICAL ASSOCIATION OF THE PHILIPPINES, NA UNANG INILABAS NOONG AGOSTO 24, 2016 AT MULING INILABAS NOONG ENERO 31, 2017 AT ENERO 21, 2019. ANG SABI NILA... Magpatayo na lang tayo ng marami pang Bahay Pag-Asa para ma- reform ang mga CICL. Iyan ang solusyon sa pagdami ng mga CICL ngayon. ANG TOTOO Ang pagkulong o paglagay sa bata sa mga institusyon sa murang edad at sa loob ng mahabang panahon ay may masamang epekto sa kanilang pisikal na pag-unlad at pag-iisip. Ito ay nadadala nila sa kanilang pagtanda. Mahal din ang pagpapatayo ng mga Bahay Pag-Asa at gagastos ng malaki ang pamahalaan. MASAMA ANG PANGMATAGALANG EPEKTO NG PAGKUKULONG O PAG-INSTITUTIONALIZE SA MGA BATA. Ang pagkulong o pag-institutionalize sa mga bata, lalo na sa kanilang murang edad, ay hindi nakatutulong sa kanila, bagkus ay nagdudulot pa ng masamang epekto na nadadala nila sa kanilang pagtanda, gaya ng: • stigma o pagturing sa kanila bilang kriminal (kahit hindi napatunayan) • masamang epekto sa pisikal at mental
na kalusugan hindi pagtatapos ng pag-aaral, lalo na sa high school pagkasangkot sa mga mararahas na krimen at pagkakulong sa pagtanda MULA SA "HOW DOES INCARCERATING YOUNG PEOPLE AFFECT THEIR ADULT HEALTH OUTCOMES?" NINA BARNERT ES, DUDOVITZ R, NELSON BB, ET AL. (2017) AT "JUVENILE INCARCERATION, HUMAN CAPITAL, AND FUTURE CRIME: EVIDENCE FROM RANDOMLY ASSIGNED JUDGES" NINA ANNA AIZER AT JOSEPH J. DOYLE, JR. (01 MAYO 2015). HINDI BIRO ANG PAGPAPATAYO AT PAGPAPATAKBO NG MGA BAHAY PAG-ASA AT JUVENILE REFORMATORY CENTERS. Gagastos ang pamahalaan ng: ₱12.6 M BAWAT TAON para sa pagpapatakbo ng isang Bahay Pag-asa na may 50 bata ₱27.6 M para sa pagpapatayo at pagpapatakbo ng isang Bahay Pag-asa na may 50 bata ₱6.3 B para sa pagpapatayo at pagpapatakbo ng 228 na Juvenile Reformatory Centers (ayon sa panukala ni Senator Richard Gordon) Higit na mas malaki ang gagastusin ng pamahalaan kung ilalagay ang mga bata sa Bahay Pag-Asa kumpara sa mga communtiy- based intervention programs. ₱252,369 BAWAT TAON SA BAHAY PAG-ASA ₱57,320 BAWAT TAON KUNG COMMUNITY- BASED INTERVENTION PROGRAM DATOS MULA SA JUVENILE JUSTICE AND WELFARE COUNCIL TUTULAN ANG PAGBABA NG MACR! INILATHALA NG Sulatan at i-tweet ang mga Senador gamit ang mga sumusunod na hashtags: #ChildrenNotCriminals #NoToLoweringMACR #Not9Not12 Pumirma sa online petition: #Retain15 2/F BENIGNO MAYO HALL SOCIAL DEVELOPMENT COMPLEX ATENEO DE MANILA UNIVERSITY LOYOLA HEIGHTS, QUEZON CITY bit.ly/childrennotcriminals Nagpapasalamat ang JJCICSI sa Child Rights Network (CRN) Philippines sa kanilang komento sa isyung ito ng IQF. EMAIL TEL FAX WEB FACEBOOK (632) 426.6001 ext. 4655 to 4668 (632) 426.6070